b'\n_START_ARTICLE_\nIvan Aleksejevi\xc4\x8d Sikorski\n_START_SECTION_\n\xc5\xbdivljenje in delo\n_START_PARAGRAPH_\nSikorski se je rodil v dru\xc5\xbeini duhovnika. Dru\xc5\xbeina je bila velika. V njej se je rodilo \xc5\xa1est sinov in \xc5\xa1est h\xc4\x8dera. Ivan je bil \xc5\xa1esti otrok. \xc5\xbde zelo zgodaj je veliko bral._NEWLINE_Leta 1869 je diplomiral na Medicinski fakulteti Univerze v Kijevu. V letu 1872 je obranil doktorsko dizertacijo O limfnih \xc5\xbeilah plju\xc4\x8d (\xd0\x9e \xd0\xbb\xd0\xb8\xd0\xbc\xd1\x84\xd0\xb0\xd1\x82\xd0\xb8\xd1\x87\xd0\xb5\xd1\x81\xd0\xba\xd0\xb8\xd1\x85 \xd1\x81\xd0\xbe\xd1\x81\xd1\x83\xd0\xb4\xd0\xb0\xd1\x85 \xd0\xbb\xd1\x91\xd0\xb3\xd0\xba\xd0\xb8\xd1\x85)._NEWLINE_Leta 1873 je od\xc5\xa1el v Sankt Peterburg, leta 1881 je postal docent, leta 1885 izredni, ter leta 1889 redni profesor psihiatrije na kijevski univerzi. Najprej je v Sankt Peterburgu preu\xc4\x8deval du\xc5\xa1evne bolezni na kliniki Balinskega, nato pa je bil od leta 1882 zdravnik v bolnici svetega Nikolaja \xc4\x8cudotrvorca._NEWLINE_Bil je urednik kijevske medicinske revije Voprosi nervno-psihi\xc4\x8deskoj medicini (\xd0\x92\xd0\xbe\xd0\xbf\xd1\x80\xd0\xbe\xd1\x81\xd1\x8b \xd0\xbd\xd0\xb5\xd1\x80\xd0\xb2\xd0\xbd\xd0\xbe-\xd0\xbf\xd1\x81\xd0\xb8\xd1\x85\xd0\xb8\xd1\x87\xd0\xb5\xd1\x81\xd0\xba\xd0\xbe\xd0\xb9 \xd0\xbc\xd0\xb5\xd0\xb4\xd0\xb8\xd1\x86\xd0\xb8\xd0\xbd\xd1\x8b) (1896 - 1905). Napisal je zelo cenjeno monografijo O jecljanju (\xd0\x9e \xd0\xb7\xd0\xb0\xd0\xb8\xd0\xba\xd0\xb0\xd0\xbd\xd0\xb8\xd0\xb8, Sankt Peterburg 1889), ki so jo prevedli tudi v nem\xc5\xa1\xc4\x8dino._NEWLINE_Njegov sin Igor je bil znani pionir letalstva, letalski in helikopterski konstruktor._NEWLINE_Ivan je pokopan na Bajkovem pokopali\xc5\xa1\xc4\x8du v Kijevu.'